
Ministru kabineta sēdes protokollēmums

Informatīvais ziņojums "Par papildus finansējumu Nacionālo bruņoto spēku aktuālo vajadzību nodrošināšanai"

· 1. Atbalstīt iesniegto informatīvo ziņojumu.
· 2. Pamatojoties uz likuma “Par valsts budžetu 2025.gadam un budžeta ietvaru 2025., 2026. un 2027.gadam” 75.pantu:
·  
· 2.1. atbalstīt Aizsardzības ministrijas priekšlikumu par kaujas spēju palielināšanai nepieciešamā ekipējuma iegādi un atļaut Aizsardzības ministrijai uzņemties papildus ilgtermiņa saistības nepārsniedzot 24 448 603 euro laika periodā no 2025.-2026. gadam;
· 2.2. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par Aizsardzības ministrijas 2025.gada apropriācijas palielināšanu par 13 968 626 euro.
· 3. Lai nodrošinātu papildu finansējumu Aizsardzības ministrijai kaujas spēju palielināšanai nepieciešamā ekipējuma iegādei 2026.gadā, Finanšu ministrijai likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas procesā paredzēt finansējumu 2026.gadam ne vairāk kā 10 479 977 euro apmērā valsts budžeta resora ''74. Gadskārtējā valsts budžeta izpildes procesā pārdalāmais finansējums'' atsevišķā programmā.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par 2.2. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas palielināšanu.

